b'\n_START_ARTICLE_\nKlaretinci\n_START_PARAGRAPH_\nKlaretinci (lat. Congregatio Missionariorum Filiorum Immaculati Cordis Beatae Mariae Virginis = Kongregacija sinov Marijinega brezmade\xc5\xbenega srca), kratica (CMF), so pripadniki verskega reda, ki ga je leta 1849 ustanovil Anton Maria Claret, pape\xc5\xbe pa potrdil leta 1870._NEWLINE__NEWLINE_Sede\xc5\xbe kongregacije je v Rimu, cilj pa misijonsko delovanje po vsem svetu, kongregacija se ukvarja tudi z vzgojo mladine. Na \xc4\x8delu kongregacije je general superior. Klaretinci delujejo v 54 dr\xc5\xbeavah, leta 1996 so imeli okoli 3000 \xc4\x8dlanov. V Sloveniji delujejo v Bo\xc4\x8dni, Novi \xc5\xa0tifti in Ljubljani (od 1977)._NEWLINE_\xc5\xbdensko vejo kongregacije klaretincev (klaretinke) sta leta 1885 na Kubi ustanovila A.M. Claret in M.A. Paris. Klaretinke se prav tako posve\xc4\x8dajo vzgoji mladine, njihov sede\xc5\xbe je v Barceloni. Leta 1996 so imele okoli 550 \xc4\x8dlanic.'